Magyar sztárok, akik bevallották a hűtlenségüket
Polgár Árpád egy szexpartin lépett félre, amit nagyon nehezen bocsátott meg a felesége, de több mint 20 év után már ő maga mesélt erről egy tévéműsorban. Bár nyilvánvalóan a hűtlenséget a sztárok is igyekeznek minél tovább titokban tartani, néhányukról már kiderült, hogy félreléptek. Futács Márkó focista beleszeretett egy másik nőbe és elhagyta gyerekei anyját, és Schobert Norbi is megcsalta a feleségét.
Schobert Norbi

Schobert Norbi megcsalta a feleségét, erről 10 éve egy tévéműsorban meséltek először. "Valóban egyszer előfordult, még évekkel ezelőtt. Ez abban az időszakban volt, amikor Norbinak kiderült a szívbetegsége, ettől mindketten nagyon megijedtünk" - mesélte Rubint Réka.

"Átbeszéltük a dolgokat, elárulta gondolatait, hogy mi is zajlik le benne pontosan. Ez segített át minket ezen a perióduson, hogy mindent meg tudtunk beszélni, és megértettem őt. Ez a próbatétel megerősítette a kapcsolatunkat. Persze ez nem azt jelenti, hogy egy újabb félrelépést megbocsátanék" - árulta el.

Polgár Árpád

A Love Bistróban is együtt látott páros kapcsolata nem indult könnyen, a luxusfeleséget megcsalta a párja. "Én nem tudom, miért olyan idióták a férfiak, hogy elmennek együtt kanos buliba, és van olyan hülye, aki még fotókat is csinál" - mondta Polgár Tünde a Life TV-n Brékingben, ahol a megcsalás volt az egyik téma. 

Őszintén mesélt arról, hogy az eset egy szexpartin történt, a képeken pedig több férfi és nő szerepelt. Akkor azt hittem, nem fogok ezen soha túllépni. Aztán megértettem, hogy egyrészt rossz társaságba keveredett - persze ezzel a saját lelkemet is vigasztaltam -, és egy olyan életmódot élt, amiből nehéz volt szinglivé visszalépnie. Plusz volt egy üveg drága ital és egy vödör, aminek a segítségével kikezeltem magamból ezt a problémát. Arra a fajta italra azóta sem tudok ránézni" - mesélte. 

Kökény Attila

Az énekes házassága 12 évvel ezelőtt a hűtlensége miatt került válságba. A külön töltött idő alatt rádöbbent, mit veszíthet, ezért mindent megtett, hogy párja megbocsásson neki.

Két hónapig külön is voltunk Arankával, ami életem eddigi legnehezebb időszaka volt. Sajnos az ember sokszor csak akkor jön rá, hogy mennyire szereti a másikat, amikor úgy érzi, hogy elveszíti.Emlékszem, hogy rengeteget küzdöttem, mire visszanyertem a bizalmát, tényleg mindent bedobtam.Ezt a sztorit örökre elástuk, szerencsére Aranka sem hánytorgatja fel nekem. Ettől függetlenül egy egészséges féltékenykedés még a mai napig jelen van a kapcsolatunkban, de szerintem ez normális, tekintve, hogy a rajongóim kilencven százaléka nő" - mesélte.

Lapozzon, és nézze meg a többieket is!
Tévé tévé média szórakozás sztárok